CELEX: 62014TN0126
Language: fi
Date: 2014-02-21 00:00:00
Title: Asia T-126/14: Kanne 21.2.2014 – Alankomaat v. komissio

14.4.2014   
            
            
               FI
            
            
               Euroopan unionin virallinen lehti
            
            
               C 112/61
            
         Kanne 21.2.2014 – Alankomaat v. komissio
   (Asia T-126/14)
   2014/C 112/78
   Oikeudenkäyntikieli: hollanti
   
      Asianosaiset
   
   
      Kantaja: Alankomaiden kuningaskunta (asiamiehet: M. Bulterman ja J. Langers)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ensisijaisesti kumoamaan riidanalaisen päätöksen 1 artiklan ja siihen kuuluvan liitteen siltä osin kuin kyseinen artikla ja liite koskevat 4 703 231,78 suuruista korkojen määrää, jonka Alankomaiden väitetään erheellisesti jättäneen laskematta lukuisten liian myöhään maksettuja lisämaksuja ja sääntöjenvastaisesti maksettuja vientitukia koskevien saatavien osalta,
            
         
               —
            
            
               toissijaisesti kumoamaan riidanalaisen päätöksen 1 artiklan ja siihen kuuluvan liitteen siltä osin kuin kyseinen artikla ja liite koskevat 3 208 935,04 suuruista korkojen määrää, jonka Alankomaiden väitetään erheellisesti jättäneen laskematta lukuisten liian myöhään maksettuja lisämaksuja koskevien saatavien osalta
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteella pyritään Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 12.12.2013 tehdyn komission täytäntöönpanopäätöksen 2013/763/EU (EUVL L 338, s. 81) osittaiseen kumoamiseen.
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste: Perusteluvelvollisuutta koskevan periaatteen noudattamatta jättäminen, koska riidanalaista päätöstä ei ole perusteltu johdonmukaisesti ja ymmärrettävästi.
            
         
               2)
            
            
               Toinen kanneperuste: SEU 13 artiklan 2 kohdan rikkominen, koska korjauksesta on määrätty korkojen osalta ilman, että sille olisi oikeusperustaa Euroopan unionin oikeudessa, ja/tai vastaavuusperiaatteen virheellinen soveltaminen, koska oletettiin, että Alankomaat olisi veloittanut asian kannalta merkityksellisten tosiseikkojen tapahtumisaikaan vastaavien kansallisten saatavien korot.
            
         
               3)
            
            
               Kolmas kanneperuste: Huolellisuusperiaatteen loukkaaminen yhdessä asetuksen (ETY) N:o 729/70 (1) 8 artiklan 2 kohdan ja asetuksen (ETY) N:o 595/91 (2) 5 artiklan 2 kohdan rikkomisen kanssa, koska suorittamatta olevista saatavista ei ollut tehty päätöstä ennen 16.10.2006.
            
         
      (1)  Yhteisen maatalouspolitiikan rahoituksesta 21.4.1970 annettu neuvoston asetus (ETY) N:o 729/70 (EYVL L 94, s. 13).
   
      (2)  Yhteisen maatalouspolitiikan rahoituksen yhteydessä aiheettomasti maksettuja määriä koskevista sääntöjenvastaisuuksista ja näiden määrien takaisinperimisestä sekä tiedotusjärjestelmän luomisesta tällä alalla ja asetuksen (ETY) N:o 283/72 kumoamisesta 4.3.1991 annettu neuvoston asetus (ETY) N:o 595/91 (EYVL L 67, s. 11).